**OCENJEVANJE  ZUNANJOSTI  IN  VZREJNI  PREGLED**

Slovenski klub za terierje prireja spomladanski ter jesenski vzrejni pregled z ocenjevanjem zunanjosti, ki bosta 6.4.2019 na vadišču KD Domžale (v neposredni bližini izvoza iz avtoceste – Domžale) in 1.9.2019 na razstavnem prostoru v Polhovem Gradcu.

***Pogoji za udeležbo na ocenjevanju zunanjosti:***

* osebna knjižica psa – če jo pes ima;
* potrdilo o cepljenju proti steklini (modra knjižica);
* veljaven rodovnik KZS z vpisanim lastnikom ali obvezen vpis v SLR pri uvoženih psih (psi morajo biti označeni – čipirani v državi, kjer so se skotili in biti vpisani v slovensko rodovno knjigo s SLR številko);
* obojestranska kopija rodovnika z vpisanim lastnikom;
* veljavna članska izkaznica z nalepko KZS o plačani članarini za tekoče koledarsko leto (nečlani plačajo dvojno pristojbino, lahko pa se v klub včlanijo tudi na sami prireditvi);
* DNK profil, glej <http://www.kinoloska.si/sklepi-ksv-kzs/>
* potrdilo o vplačilu telesne ocene **17,90 EUR** (predhodno poravnati na TRR SKT: SI56-02031-0091999266, **namen plačila: telesna ocena**);
* najnižja starost psa/psice za udeležbo na ocenjevanju zunanjosti je 9 mesecev;
* lastnik se strinja z objavo podatkov vzrejnega pregleda za kinološke potrebe v reviji Kinolog in na spletni strani kluba ter KZS.

***Pogoji za udeležbo na vzrejnem pregledu:***

* osebna knjižica psa – če jo pes ima;
* potrdilo o cepljenju proti steklini (modra knjižica);
* veljaven rodovnik KZS z vpisanim lastnikom ali obvezen vpis v SLR pri uvoženih psih (psi morajo biti označeni – čipirani v državi, kjer so se skotili in biti vpisani v slovensko rodovno knjigo s SLR številko);
* obojestranska kopija rodovnika z vpisanim lastnikom;
* vzrejna knjižica ali kartonček, če jo pes ima;
* fotokopija telesne ocene slovenskega sodnika najmanj DOBRO (če jo že ima), ki jo je pes pridobil na **telesnem ocenjevanju na vzrejnem pregledu** (oceno zunanjosti lahko pridobite neposredno pred vzrejnim pregledom) ali fotokopijo ocene pridobljene na **specialni SKT razstavi** najmanj DOBRO ali predložitev fotokopij **dveh ocen iz razstav v Sloveniji** z oceno najmanj DOBRO;
* slikanje kolkov je obvezno za ameriške staffordshirske terierje in priporočljivo za airedale terierje, glej <http://www.kinoloska.si/sklepi-ksv-kzs/>
* DNK profil, glej <http://www.kinoloska.si/sklepi-ksv-kzs/>
* za pasme: bulterier, staffordshirski bulterier in parson russell terier je pri pretežno belih psih (več kot 50% beline) priporočljivo za pristop k vzrejnemu pregledu opraviti test sluha. Za vse ostale predstavnike BT, STF in PRT je testiranje priporočljivo.
* veljavna članska izkaznica z nalepko KZS o plačani članarini za tekoče koledarsko leto (nečlani plačajo dvojno pristojbino, lahko pa se v klub včlanijo tudi na sami prireditvi);
* potrdilo o vplačilu vzrejnega pregleda **20,40 EUR** (predhodno poravnati na TRR SKT: SI56-02031-0091999266, **namen plačila: vzrejni pregled**);
* najnižja starost psa/psice za pristop na vzrejni pregled je 9 mesecev (pse se v vzreji lahko uporabi od dopolnjene starosti 12 mesecev, psice pa od dopolnjene starosti 18 mesecev, razen za toy in nizkonoge terierke od 15 mesecev dalje. Najvišja starost psice za prvo paritev je 6 let.);
* lastnik se strinja z objavo podatkov vzrejnega pregleda za kinološke potrebe v reviji Kinolog in na spletni strani kluba ter KZS;
* na podaljšanje vzrejnega dovoljenja z oceno OPR - OPRAVIL se prijavite samo z izpolnjenim vzrejnim listom ter DNK profilom;
* plemenke in plemenjaki z vzrejno oceno **POGOJNO** morajo za podaljšanje vzrejnega dovoljenja, poleg izpolnjenega vzrejnega lista ter DNK profilom, privesti na vzrejni pregled **vsaj tri mladiče** na telesno ocenitev.

Lastnik oz. vodnik mora psa obvladati. Psa mora biti mogoče oceniti, kar pomeni, da pes dovolj mirno stoji ob telesnem pregledu, dopustiti mora tudi pregled zobovja in spolovila ter se pokazati v gibanju (kas). Pes mora biti predstavljen na primernem povodcu in ovratnici. Urejen mora biti pasemsko tipično.

Za vso morebitno škodo, ki bi jo povzročil pes, za ugrize ali morebitni pogin psa je odgovoren lastnik.

Vzrejno dovoljenje velja za pse in psice dve leti od datuma prvega vzrejnega pregleda. Psi in psice, ki so opravili vzrejni pregled z oceno OPR, lahko pridobijo trajno vzrejno dovoljenje po drugi privedbi na vzrejni pregled. Psi in psice, ki so ob prvem vzrejnem pregledu stari najmanj 4 leta, lahko pridobijo trajno vzrejno dovoljenje brez druge privedbe na vzrejni pregled.

**Hkrati obveščamo vse vzreditelje, katerih psom vzrejno dovoljenje (OPR) poteče oz. je poteklo, da lahko vzrejno dovoljenje podaljšajo v trajno veljavnost samo na vzrejnih pregledih.**

Prijave za vzrejni pregled in telesno ocenjevanje pošljite z **NAVADNO POŠTO** najkasneje 5 dni pred prireditvijo na naslov: **Gregor Namestnik, Smolnik 33, 1355 Polhov Gradec**. Prijavi priložite razločno in berljivo kopijo rodovnika, izpolnjen[**vzrejni list**](http://www.skt.si/wp-content/uploads/2014/01/Vzrejni-list.doc)**,** kopije eventuelnih zdravniških potrdil (DNK…) ter plačila, za vzrejni pregled pa tudi kopijo telesne ocene**.** Prijava na vzrejni pregled / telesno ocenitev je obvezna.

Hkrati vse udeležence vljudno naprošamo, da zaradi spremembe zakonodaje **zneske telesne ocene in vzrejnega pregleda predhodno**, najkasneje 3 dni pred prireditvijo, **poravnajo na TRR**, potrdilo o plačilu pa priložijo prijavi, oz. ga prinesejo na vzrejni pregled.

Vzrejna komisija ne pošilja potrditev prejema prijav. V primeru izgube pošiljke, bomo psa/psico vseeno pregledali. Okviren urnik vzrejnega pregleda bo dva dni pred prireditvijo objavljen na klubski spletni strani. <http://www.skt.si/>